[image: ]
 
 
COD MODIWL: ECAD5011C
 
ENW'R MYFYRIWR: Seren Morgan
 
RHIF MYFYRWYR: 2305602
 
 
 
 
 
 
 
Cydnabyddiaeth Deallysrwydd Artiffisial
 
Rwy’n cadarnhau nad wyf wedi defnyddio unrhyw offer DA wrth ymchwilio a chreu’r aseiniad hwn. 
Rwy’n cadarnhau nad wyf wedi cyflwyno unrhyw ddeunyddiau a gynhyrchwyd gan DA fel fy ngwaith fy hun. 
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth

Defnyddio cysgair ar gyfer y rhestr gyfeiriadau. 


Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial a’r heriau posib all ymddangos.
Mae Deddf Anghenion Dysgu Ychwanegol (2021), [Deddf ADY] yn diffinio person sydd efo Anghenion Dysgu Ychwanegol [ADY] fel rhywun sydd ganddo anhawster dysgu neu anabledd sy'n galw am ddarpariaeth ddysgu ychwanegol. O fewn y system addysg rydym yn gweld fwy o blant efo ADY yn mynd heb y cymorth sydd angen. Mae hyn yn mynd yn erbyn Erthygl 28 o Gomisiynydd Plant Cymru (2019) sef bod gan bob un plentyn yr hawl i addysg llawn. Golyga hyn ei bod i fynnu i ni fel darpar addysg i sicrhau cynhwysiant o fewn y dosbarth. Yn ôl Llywodraeth Cymru (2016) mae cynhwysiant yn broses lle mae pob disgybl yn cael mynediad at gyfleoedd mewn ffyrdd sy'n berthnasol i'w hanghenion. Mae hyn yn golygu bod pob un plentyn gan gynnwys plant efo ADY yn teimlo’n perthyn i gymuned yr ysgol. Ffocws yr aseiniad yma bydd i ganolbwyntio ar ymyrraeth benodol, sef ELSA, ac asesu'r ymyrraeth er mwyn darganfod os yw’n sicrhau amgylchedd cynhwysiant ar gyfer disgybl penodol. 
Mae Nansi, ffocws y traethawd yma, yn ferch sydd yn wyth mlwydd oed ac ym mlwyddyn 4. O fewn ei gwaith mae Nansi yn is- gyflawni ym mhob Maes Dysgu a Phrofiad. Yn ôl Llywodraeth Cymru (2020) mae hi’n perfformio ar lefel is na beth sydd yn ddisgwyliedig o’i hoedran yn enwedig mewn Llythrennedd, Iaith a Chyfathrebu a Mathemateg a Rhifedd ac ymddangos ar ‘Gam Gynnydd Un’ yn y meysydd yma. Yn ogystal â is-gyflawni o fewn y Meysydd Dysgu mae Nansi hefyd tu ôl yn ei datblygiad emosiynol. Un o brif broblemau Nansi yw ei bod yn cael trafferth rheoli ei emosiynau o fewn y dosbarth yn enwedig os mae yn derbyn stŵr. Nid yw Nansi yn gallu ymdopi efo ei emosiynau ac yn aml yn cau lawr ac yn crio yn di-diwedd. Yn arferol, mae Nansi yn barchus tuag at oedolion ond yn dueddol o droi yn amharchus ac yn gweiddi pan mae’n ceisio delio efo’r emosiynau yma. 
Fel merch wyth mlwydd oed a byddai’n amhosibl mynd i’r afael yn llawn â’r holl ddatblygiadau a’r newidiadau sy’n digwydd yn ystod yr amseroedd oherwydd cwmpas eang maes datblygiad plant a phobl ifanc (Gan a Ryder, 2018, tud. 59). Ond rwyf wedi penderfynu ffocysu ar ddatblygiad emosiynol Nansi. Mae’r cyfnod yma yn un anodd i blentyn ac yn gofyn iddynt gydbwyso’r holl agweddau o ei bersonoliaeth. O’r oedran o 5 – 11 mae plant yn dechrau datblygu eu barn eu hunain ond hefyd yn deall pwysigrwydd teimladau pobl eraill (GIG, 2019). Golyga hyn bod yr amgylchedd yn cael effaith mawr ar blentyn o oedran Nansi. Yn ôl rhagdybiaeth Bronfenbrenner, mae yna nifer o haenau o’r amgylchedd yn dylanwadu ar ddatblygiad emosiynol plentyn (Ryan, 2001). Mae’r haenau yma yn cynnwys macro system sef y gymdeithas eang, yr ecosystem sef cymdeithas agos y plentyn fel teulu ymestynnol, y mesosystem a micro system. Yr un fwyaf dylanwadol ar blentyn yw’r micro system am ei fod yn cynnwys teulu, ffrindiau, ysgol ac yn y blaen (Härkönen, 2007). Mae’r theori a’r system yma yn un sydd yn berthnasol i Nansi. Mae nifer y cyd- destunau y mae plentyn sydd yn datblygu yn rhyngweithio efo yn cynyddu yn raddol yn ystod y gyfnod oedran yma. Mae'r ymglymiad cynyddol hwn felly yn achos i ei datblygiad (Campos-Gil et al., 2020). Golyga hyn nid yw’r rhyngweithio yma o hyd yn gadarnhaol. Yn achos Nansi mae’n bosib bod yna pethau o fewn ei chymuned hi sydd yn achosi yr ymddygiad emosiynol mae hi’n ymddangos. Gall hyn bod oherwydd ei bod efo brawd newydd wedi cael ei eni neu bod ei rhieni wedi gwahanu. Gall unrhyw beth o rhain cael effaith negyddol ar ei datblygiad emosiynol.
Yn arferol, fe ddylai plentyn o oedran Nansi gallu rheoli a chyfathrebu eu hemosiynau’n well (GIG, 2019). Ond mae’n amlwg o’r proffil mae Nansi yn cael trafferth yn gwneud hyn. Rydym yn galw hyn yn ddiffyg hunain reoleiddio. Yn ôl diffiniad hunanreoleiddio yw’r gallu i reoli eich emosiynau a’ch ymddygiad yn ôl sefyllfa (ADHD Foundation, dim dyddiad).  Gall hyn bod yn arwydd o niwroamrywiaeth Nansi. Mae Anhwylder Diffyg Canolbwyntio a Gorfywiogrwydd [ADHD] fel arfer yn aml yn cael i gategoreiddio fel gorfywiogrwydd ac ymddygiad drwg. Ond mae model Barkley (1997) yn mynd yn erbyn hyn. Noda Barkley mai gwraidd problem nifer o blant efo ADHD yw ei anallu i hunanreoleiddio eu teimladau. Esbonia ef fod unigolion sydd yn dioddef yn methu gohirio'r teimladau maent yn teimlo ac yn ymddwyn heb ystyriaeth am ganlyniadau. Gall hyn ymddangos fel ymddygiad drwg neu, yn achos Nansi, ymatebion emosiynol (CHADD, 2018). Mae ADHD hefyd yn ymddangos yn wahanol yn ferched i gymharu â bechgyn. Mae bechgyn yn fwy tebygol o ddangos nodweddion gorfywiogrwydd. Ond mae merched yn ymddangos yn fwy emosiynol ac yn rhwystredig pan maent yn dod o dan straen (Skogli et al., 2013). Mae’r ymddygiad yma yn amlwg o fewn Nansi ac felly mae angen ymyrraeth arni hi sydd yn mynd i ddatblygu ei llythrennedd emosiynol. Cyfeirir at lythrennedd emosiynol fel y gallu i adnabod, deall, mynegi a rheoli eu gwaith eu hunain ac eraill emosiynau (Barker, 2017).  Yn ôl ymchwil mae lefelau isel o lythrennedd emosiynol yn arwain at ymddygiad anarferol. Mae’r ymddygiad yma yn gallu ymddangos yn fewnol sef straen, iselder, gor bryder neu gall e fod yn allanol ac yn fwy amlwg fel ymddygiad ymosodol ac emosiynol. Os mae plentyn yn dechrau ymddwyn yn y modd yma mae’n amlwg bydd yn cymryd oddi wrth ei chyflawniad academaidd. Mae hyn yn gwneud yn fwy anodd iddynt lwyddo yn ei gwaith dosbarth ac yna yn y dyfodol ac mae hyn yn ymddangos efo Nansi (Dods and Blake, 2015). Nododd Barker (2017) bod astudiaethau yn dangos bod ymyraethau yn cael effaith gadarnhaol ar ddeilliannau sydd yn gysylltiedig â llythrennedd emosiynol. Canlyniad hyn yw bod y plant yn goresgyn yr ymddygiad heriol ac emosiynol maent yn ymddangos.
O ddarganfod hyn mae’n amlwg gweld bod rhywun sydd yn cael trafferth o fewn yr ysgol, fel Nansi, yn profi bod cael ymyrraeth yn hollbwysig. Trwy gyfeirio yn ôl tuag at Hawliau Comisiynydd Plant Cymru (2019) noda Confesiwn 12 “Rhaid i oedolion wneud beth sydd orau i fi.” Am hyn, mae proses ymyrraeth yn lle. Bydd rhaglen ymyrraeth yn cael ei llywio gan ganlyniadau ac asesiadau sydd yn cael i wneud gan y darpar athro. Mae’r proses ymyrraeth yn dechrau efo’r darpar athro yn codi pryder. Ar ôl cymryd y camau i fonitro'r plentyn, bydd yn bosib codi eich pryderon efo rhieni'r plentyn (Lane et al., 2005). Mae’r rhiant yn bwysig o fewn y proses o ymyrraeth ac mae’n bwysig ei bod nhw yn cael i gynnwys mewn trafodaethau (ELSA Support, dim dyddiad). Dyma pryd mae’r CADY yn cael i gynnwys ac mae i fynnu i’r darpar athro i fynd a’i chanfyddiadau tuag atyn nhw. Ar ôl hyn a thrafodaeth bellach efo’r rhieni dyna pryd mae’r ymyrraeth addas yn cael i osod.
Yr ymyrraeth rwyf wedi dewis i ffocysu arno er mwyn helpu datblygiad emosiynol Nansi yw Cynorthwyydd Cymorth Llythrennedd Emosiynol [ELSA]. Mae ELSA yn cyfeirio at gynorthwyydd dosbarth sydd yn derbyn hyfforddiant ychwanegol o arbenigwyr yn y maes meddyliol ac emosiynol. Bydd yr athrawon yna wedyn yn cael i fonitro gan y seicolegwyr addysgol trwy gydol y sesiynau maent yn darparu (ELSA Network, 2017).  Ffocws ELSA yw edrych ar y plentyn yn ei gyfanrwydd a datblygu ei llythrennedd emosiynol. Mae sesiwn ELSA yn cynnwys cynorthwyydd dosbarth yn eistedd i lawr efo unigolyn neu grŵp bach o blant mewn lle diogel. Golyga hyn er mwyn ei darparu o fewn ysgol rhaid bod yna lle dynodedig ar gyfer yr ymyrraeth. Mae’r ELSA yn gallu defnyddio ystod o dechnegau er mwyn datblygu llythrennedd emosiynol y plentyn. Gall hyn cynnwys gemau, pypedau, chwarae rôl, siarad a gwrando. Mae rhan fwyaf o sesiynau ELSA yn para am ddua chwech i un deg dwy wythnos er mwyn datblygu'r sgiliau mae plentyn yn gallu defnyddio er mwyn ymdopi efo ei deimladau (Ysgol Y Grango, dim dyddiad).  Mae’r sesiwn yn mynd ymhellach na chael trafodaeth efo plentyn. Rhaid i’r ELSA adeiladu perthynas efo’r plentyn er mwyn iddynt deimlo fel ei bod mewn awyrgylch heb feirniadaeth. Dywed McBlain (2009) o’r ystod oedran o 6 – 11 mae plant yn edrych tuag at oedolion fel model rôl. Pan mae’r modelu rôl yma yn cael i’w wneud ar gael mae efo effeithiau cadarnhaol ar blentyn a dyna beth mae ELSA yn cynnig. O fewn bywyd ysgol gall plant dyfu’n ddatgysylltiedig ac yn ofidus os mae problemau adref neu rywbeth yn digwydd yn ei bywyd personol megis gwrthdaro rhwng rhieni, ysgariad fel sydd wedi digwydd efo Nansi. Yn aml, mae’n helpu llawer i blant allu siarad efo rhywun heblaw eu rhieni (NHS Choices, 2021).  Credaf fod yr ymyrraeth yma yn un effeithiol i Nansi oherwydd mae llawer yn mynd ymlaen yn ei bywyd cartref a bydd cael rhywun o fewn yr ysgol mae yn gallu troi tuag at yn rhoi ymdeimlad o berthyn iddi hi.
Budd arall i’r ymyrraeth ELSA yw ei bod yn defnyddio targedau SMART. Golyga hyn ei bod yn fach, mesuradwy, cyraeddadwy, realistig ac wedi ei amseru. Mae hyn yn rhoi sail i’r sesiynau sydd yn cael i gynnal ac yn sicrhau ei bod yn berthnasol i’r plentyn (Programme and session planning -guidance for ELSAs, 2009). Er mwyn bod yn berthnasol i Nansi gall ei tharged bod i nodi a defnyddio detholiad o strategaethau tawelu sy'n briodol i gyd-destunau gwahanol a dyna beth fydd yr ELSA yn ffocysu arno dros y chwech i un deg dwy wythnos. Mae’r targedau yma yn cael ei gosod yn agos i ddechrau'r sesiynau er mwyn cael ffocws clir. Fan hyn, mae’r rhieni yn cael i gynnwys yn y sesiynau. Mae’n dibynnu ar yr ysgol ond mae’n debygol bydd yr ELSA yn trafod efo’r rhieni ar ddechrau'r sesiynau ac efallai ar y diwedd. Bydd y rhieni hefyd yn ymwybodol o’r targedau yma sydd yn cael i osod i’r plentyn. Bydd y CADY hefyd yn ymwybodol o’r targedau sydd yn cael ei gosod ac yn gyfle iddyn nhw fonitro’r plentyn yn ôl y targedau yma. 
Ffocws ELSA yw edrych ar y plentyn yn ei gyfanrwydd a datblygu ei llythrennedd emosiynol. Yn aml, mae ysgol yn rhoi gormod o bwyslais ar ddatblygiad addysgol ond yn anghofio am y plentyn fel person cyfan (Dods a Blake, 2015).  Mae ymyrraeth ELSA yn un effeithiol am ei bod yn rhoi pwyslais ar edrych ar blentyn mewn modd holistig. Mae dynesiad holistig yn rhywbeth sydd yn edrych ar agweddau gwahanol yr unigolyn gan gynnwys y deallusol, corfforol, ysbrydol, emosiynol a chymdeithasol yn ogystal â’r berthynas rhwng yr unigolyn a phobl eraill (Mahmoudi et al., 2012). Credaf, bydd hyn yn rhywbeth sydd yn gadarnhaol ar gyfer Nansi am fod gymaint o sylwedd i'w phersonoliaeth ac mae angen sylw ar bob agwedd er mwyn iddi hi ddatblygu yn emosiynol. Mae damcaniaeth Maslaw (1970) Hierarchaeth Anghenion yn un a bydd yn cefnogi ymyrraeth ELSA. Dywed Maslaw bod pum angen sylfaen sydd yn cynnwys anghenion seicolegol, anghenion diogelwch, anghenion parch, ymdeimlad o berthyn (Sean McLeod, 2024).  Mae’r damcaniaeth yma yn rhoi pwyslais mawr ar ddynesiad holistig. Dywed y damcaniaeth yma bod pob anghenion yn rhoi sail ar yr anghenion eraill ac mae angen cyrraedd pob un o’r anghenion yma er mwyn gwneud person cyflawn (Joy Lane Primary School, 2025). 
Trwy edrych mewn i’r ymyrraeth yma mae’n amlwg bod ganddo ei gyfyngiadau. Un amlwg sydd yn dod i’r golwg yw diffyg cost. Er mwyn derbyn yr hyfforddiant llawn a’r dilyniannau bydd yn costio tua £800 ar gyfer pob ELSA (ELSA Network, dim dyddiad). Yn ôl NHAT (2024) mae yna argyfwng cyllideb ar draws ysgolion cynradd yng Nghymru efo 29% o athrawon yn cofnodi bod diffyg arian ar gyfer eu sefyllfa cyllideb diwedd blwyddyn yn 2024. Mae hyn yn gynnydd o 20% ers 2021 sydd yn profi'r sefyllfa anodd mae nifer o ysgolion mewn Heddiw. Golyga hyn nid oes nifer o ysgolion efo’r cyllid er mwyn gwario tua £800 ar hyfforddi ELSA. Mae hyn yn gwneud y sesiynau yn anodd. Mae’n bosib dadlau bod trafod teimladau efo plentyn yn rhywbeth sydd yn gallu cael i wneud am ddim. Ond, mae nifer o blant yn gweld yn anodd sôn am eu teimladau os nad oes rhywbeth i dynnu ei sylw megis gemau bwrdd (NHS Choices 2021). Mae’r adnoddau yma yn ddrud ac felly rhaid bod ysgol cael arian. Un ffordd o wneud hyn yw cynnal diwrnod codi arian. Gall hyn fod trwy ddiwrnod dillad ei hun, gwerthi bobi neu ffair Haf a Nadolig. Nid hyn yw’r unig broblem efo’r hyfforddiant. Mae pob un ElSA yn derbyn hyfforddiant o ddua chwe diwrnod er mwyn cael ei statws cymwysedig (Iechyd Cyhoeddus Cymru, tud. 3, 2022). Gallwn ni gwestiynu yw hyn yn ddigon o amser er mwyn gwneud rhywun yn arbenigwyr o fewn maes? Mae ELSA Network (2017) yn dweud nid yw'r athrawon yn derbyn digon o hyfforddiant er mwyn bod yn arbenigwyr ac felly dyna pam maent yn derbyn arsylwadau gan yr arbenigwyr er mwyn ei goresgyn. 
Rhwystr arall o fewn yr ymyrraeth yma yw pob yna gormod o blant sydd angen help. O achos i’r gost rwyf wedi trafod eisoes mae nifer o ysgolion dim ond yn ariannu un ELSA. Fel gwnes i arsylwi ar leoliad roedd yna tua 30 o blant ar y rhestr i dderbyn yr ymyrraeth ELSA ar draws yr ysgol ond dim ond un ELSA ar gael. O fewn Ysgol A roedd un diwrnod dynodedig lle'r oedd yr ESLA allan o’r dosbarth er mwyn darparu'r ymyrraeth. Ond yn amlwg nid yw hyn yn ddigon o amser i roi'r cymorth sydd angen ar y plant. Canfuwyd UNISON (2024) bod yna argyfwng wrth ddod i athrawon cymorth. Dywed Denholm-Hall (2024) bod athrawon cymorth yn teimlo'r pwysau oherwydd nad oes ganddynt ddigon o gymorth o achos i ddiffyg cydweithwyr a llwyth gwaith amhosibl. Gallwn ddadlau os nad yw fwy o ELSA’s yn cael i ariannu nid yw’r ymyrraeth yn cyrraedd ei botensial llawn. Mae hefyd angen i ni gwestiynu os yw’r athrawes cymorth yn sâl ar y diwrnod dynodedig beth sydd yn digwydd i’r holl blant sydd angen yr ymyrraeth? Yn anffodus i Nansi gall hyn fod yn broblem realistig iddi hi. Os ydy hi yn adeiladu i fynnu perthynas efo’r ELSA ac yn teimlo’n gyffyrddus i rannu efo hi efallai bydd yn anodd iddi hi os nad ydy hi yn derbyn y sesiwn yr wythnos yna. Ni fydd yr ymyrraeth yn effeithiol os nad yw’r plant yn ei derbyn yn aml. Trwy gyfeirio yn ôl tuag at ganfyddiadau Dods and Blake (2015) mae’n bosib gweld bod sylwadau penaethiaid ac athrawon yn amlwg. Dywed nifer bod angen fwy o gynorthwyir addysgu wedi’i hyfforddi fel ELSA gan bod y cwrs yn hollbwysig ac bod angen fwy i amser er mwyn rhoi amser i’r ELSA i ddarparu yr ymyrraeth i’r disgyblion gan maent wedi cael i ymestyn gormod (Investigation into the Effectiveness of Emotional Literacy Support Assistants, tud. 11, 2015). Rhywbeth allwn ni gwneud er mwyn goresgyn y broblem yma yw cynal yr ymyrraeth fel dosbarth cyfan. Mae Education Endowment Fund (2024) yn dweud bod yn bwysig i ni'r ffocysu ar y dosbarth yn gyntaf cyn edrych am gymorth ychwanegol o ymyrraeth. Bydd gwneud yr ymyrraeth fel dosbarth cyfan nid dim ond yn fuddiol i Nansi ond i bob un plentyn o fewn y dosbarth.
Mae fy ymchwil wedi dangos bod ymyrraeth ELSA yn rhywbeth sydd yn hybu datblygiad lythrennedd emosiynol plant mewn modd effeithiol. Mae’n amlwg i weld bod yr ymyrraeth yn un sydd yn edrych ar blentyn yn wahanol i ymyraethau eraill trwy roi pwyslais ar ddynesiad holistig er mwyn dod i afael ac unrhyw broblemau sydd ganddo’r plentyn. Golyga hyn bod plentyn yn datblygu pob agwedd o ei phersonoliaeth ac yn datrys y broblem wreiddiol oedd genyn. Er dweud hyn, credaf fod potensial efo’r ymyrraeth yma i fynd ymhellach er mwyn helpu fwy o blant. O fy ymchwil a’r amser ar leoliad roedd yn amlwg i weld bod yn anodd rhoi cymorth i bob plentyn sydd ei angen o achos i gyfyngiadau megis cyllid a phroblemau staffio. Credaf, bydd yr ymyrraeth yn fwy effeithiol eto os bydd yn gallu cael ei gweithredu ar draws yr ysgol gyfan. Mae’n bosib addysgu athrawon dosbarth sydd i weithredu rhai o’r technegau ELSA er mwyn cyrraedd mwy o blant a chreu awyrgylch fwy cynhwysol i bawb. Efallai bydd yn syniad i gynnwys y rhieni ymhellach hefyd trwy gynnwys nhw yn rhai o’r technegau er mwyn iddyn nhw ymarfer nhw ymhellach adref. Golyga hyn bydd y sesiwn yn fwy na rhywbeth sydd yn digwydd un diwrnod yr wythnos ond yn dod yn rhan o fywyd pob dydd y plentyn. Ar gyfer fy ymarfer proffesiynol yn y dyfodol byddaf yn ceisio rhoi sylw i bob un plentyn o fewn y dosbarth a darparu'r adnoddau sydd angen arnynt er mwyn dysgu a thyfu fel pobl ifanc hyderus ac annibynnol. Mae’r ymchwil dwi wedi gwneud wedi dysgu i mi pwysigrwydd creu awyrgylch cynhwysol i bawb.

Atodiadau: 
Proffeil Un Tudalen Nansi
[image: ]Dyma Nansi. Mae’r disgybl yn 8 mlwydd oed ym mlwyddyn 4. Mae ganddi hi dau frawd yn hyn o fewn blwyddyn 5 ac un brawd ifanc sydd newydd gael ei eni. 
Mae Nansi yn gweld ysgol yn anodd. Nid yw hi yn hoffi mwyafrif o bynciau o fewn yr ysgol ac yn gweld darllen ac ysgrifennu yn annibynnol yn agos i amhosib. Mae’r athrawes Nansi wedi gofidio yn ddwys am ei datblygiad academaidd o fewn yr ysgol. Yn aml, mae Nansi yn eistedd ar y ddesg heb wneud tasgau dosbarth nes bod athrawes yn dod draw sydd yn golygu ei bod yn is-gyflawni. Mae Nansi hefyd yn gwrthod i helpu yn y dosbarth ac yn aml yn gofyn i fynd i’r tŷ bach os oes angen tacluso’r dosbarth. 
Mae Nansi yn ferch gwrtais efo grŵp agos o ffrindiau. Mae hi’n hoffi ymarfer corff ac yn dda yn rhedeg.

Datblygiad Cymdeithasol 
· Yn dangos parch tuag at oedolion o fewn yr ysgol ar y mwyafrif. 
· Yn dueddol o lynu at oedolion sy'n dangos ei sylw. 
· Grŵp agos o ffrindiau. 
Datblygiad Emosiynol
· Dim yn delio yn dda efo rhywun yn derbyn stŵr ac yn dueddol o grio os mae oedolyn yn dweud rhywbeth yn ei erbyn. 
· Eisiau gwneud yn dda ond yn siomi gan ei bod yn methu cyflawni dim byd yn annibynnol. 
· Yn cael trafferth cyfathrebu sut mae’n teimlo, mae hi'n crio ac yn cau lawr os wedi siomi – pan mae hyn yn digwydd, mae fel arfer yn amharchus. 
Datblygiad Gwybyddol
· Methu dilyn cyfarwyddiadau syml. 
· Methu cyflawni gwaith heb gymorth un ar un o’r athrawes dosbarth neu gynorthwyydd. 
· Methu adnabod cyfnodau o fewn y dydd e.e trefn y dydd, amser cinio, amser adref.
Datblygiad Ieithyddol
· Yn methu darllen neu ehangu geirfa heb gymorth. 
· Methu gwneud cysylltiad rhwng swniau llythrennau er mwyn ei ysgrifennu i lawr. 
· Iaith ar lafar yn iawn ond efallai yn defnyddio rhai ymadroddion Saesneg. 
 
Datblygiad Corfforol
· Sgiliau echddygol bras yn iawn ac mae’n gallu dal pensil, siswrn a phensil yn annibynnol. 
· Gallu rhedeg, cropian, sgipian a neidio yn iawn. 
· Gallu gwisgo yn annibynnol ond methu clymu ei esgidiau. 


	
	



 
 
 
 
 
 
 


image.png
Prifysgol Cymru
Y Drindod Dewi Sant

University of Wales
Trinity Saint David




image2.png




